Návrh ROZHODNUTIE RADY o pozícii, ktorá sa má zaujať v mene Európskej únie v rámci Rady členov Medzinárodnej rady pre olivy, pokiaľ ide o predĺženie platnosti medzinárodnej dohody o olivovom oleji a stolových olivách z roku 2005 /* COM/2014/0438 final - 2014/0203 (NLE) */





DÔVODOVÁ SPRÁVA 1. KONTEXT NÁVRHU Platnosť medzinárodnej dohody o olivovom oleji a stolových olivách z roku 2005 sa skončí 31. decembra 2014, pokiaľ sa Rada členov Medzinárodnej rady pre olivy (COI) nerozhodne predĺžiť platnosť v súlade s ustanoveniami odsekov 1 a 2 článku 47 tejto dohody. Touto medzinárodnou dohodou o olivovom oleji a stolových olivách z roku 2005 sa podporuje medzinárodná spolupráca a v prípade príslušného produktu prispieva k rozvoju a stabilite trhov a k dosiahnutiu cieľov Únie v oblasti obchodnej a poľnohospodárskej politiky. Rada EÚ vydala Komisii v septembri 2013 mandát na rokovanie, v ktorom ju oprávnila začať rokovania v mene EÚ s cieľom uzavrieť novú medzinárodnú dohodu o olivovom oleji a stolových olivách [COM(2013)646 final z 19. septembra 2013]. Rokovanie o obnovení dohody práve prebieha. Vzhľadom na súčasný stav rozhovorov sa uzavretie rokovaní, ktoré sa predpokladalo pred koncom decembra 2014, keď sa skončí platnosť súčasnej dohody, nebude môcť dodržať. Táto nová dohoda si vyžaduje príspevok Európskej únie do rozpočtov COI. Tento príspevok sa v rozpočte Európskej únie vykazuje pod položkou 05 06 01 (Medzinárodné dohody v oblasti poľnohospodárstva). 2. NÁVRH Na základe uvedených skutočností Komisia navrhuje: aby v súlade s článkom 43 ods. 2 a článkom 218 ods. 9 ZFEÚ Rada oprávnila Komisiu, aby Radu členov COI požiadala o predĺženie platnosti existujúcej dohody o rok a aby hlasovala za takéto predĺženie, ak bude zahrnuté do programu rokovania Rady členov COI. 2014/0203 (NLE) Návrh ROZHODNUTIE RADY o pozícii, ktorá sa má zaujať v mene Európskej únie v rámci Rady členov Medzinárodnej rady pre olivy, pokiaľ ide o predĺženie platnosti medzinárodnej dohody o olivovom oleji a stolových olivách z roku 2005 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 9, so zreteľom na návrh Európskej komisie, keďže: (1) Platnosť medzinárodnej dohody o olivovom oleji a stolových olivách z roku 2005[1] (ďalej len „dohoda“) sa skončí 31. decembra 2014, pokiaľ Rada členov Medzinárodnej rady pre olivy (COI) nerozhodne predĺžiť platnosť v súlade s ustanoveniami odsekov 1 a 2 článku 47 tejto dohody na maximálne dve obdobia, z ktorých ani jedno nebude presahovať dva roky. (2) Dňa 19. septembra 2013 Rada poverila Komisiu, aby začala rokovania v mene Únie s cieľom uzavrieť novú medzinárodnú dohodu o olivovom oleji a stolových olivách. V smerniciach na rokovania sa stanovuje, že „počas počiatočnej fázy rokovaní je Komisia oprávnená navrhnúť akúkoľvek relevantnú pozíciu v ktorejkoľvek z oblastí, ktoré nie sú uvedené v usmerneniach“[2]. (3) V rade COI prebiehajú diskusie o novej dohode. Vzhľadom na súčasný stav rokovaní je teraz isté, že pri uzatváraní dohody sa nebude môcť dodržať dohodnutý termín 31. decembra 2014. Preto je v záujme Únie, aby zabezpečila predĺženie platnosti súčasnej dohody. (4) Predĺženie platnosti súčasnej dohody nie je zahrnuté do rokovaní o uzavretí novej dohody. Je preto vhodné oprávniť Komisiu, ktorá zastupuje Úniu v COI, aby požiadala o predĺženie platnosti súčasnej dohody o rok a aby hlasovala za takéto predĺženie, ak bude zahrnuté do programu rokovania Rady členov COI. PRIJALA TOTO ROZHODNUTIE: Jediný článok Pozícia, ktorú má Európska únia zaujať v Rade členov Medzinárodnej rady pre olivy, spočíva v požiadaní o predĺženie platnosti súčasnej dohody o rok a v hlasovaní za predĺženie platnosti medzinárodnej dohody o olivovom oleji a stolových olivách z roku 2005, ak by bolo navrhnuté v Rade členov. Toto rozhodnutie nadobúda účinnosť dňom jeho prijatia. V Bruseli Za Radu predseda FINANČNÝ VÝKAZ || FicheFin/14/ MK/dz/454600 6.221.2014.3 || DÁTUM: 1.4.2014 1. || ROZPOČTOVÝ RIADOK: 05 06 01- Medzinárodné dohody v oblasti poľnohospodárstva || ROZPOČTOVÉ PROSTRIEDKY: 2014 6 696 000 EUR 2. || NÁZOV: Návrh rozhodnutia Rady o pozícii, ktorá sa má zaujať v mene Európskej únie v rámci Rady členov Medzinárodnej rady pre olivy, pokiaľ ide o predĺženie platnosti medzinárodnej dohody z roku 2005 týkajúcej sa olivového oleja a stolových olív 3. || PRÁVNY ZÁKLAD: Články 207 a 218 Zmluvy o fungovaní Európskej únie. 4. || CIELE: Predĺženie platnosti súčasnej dohody o rok. 5. || FINANČNÉ DÔSLEDKY || 12-MESAČNÉ OBDOBIE (mil. EUR) || BEŽNÝ ROZPOČTOVÝ ROK 2013 (mil. EUR) || NASLEDUJÚCI ROZPOČTOVÝ ROK 2014 (mil. EUR) 5.0 || VÝDAVKY - Z ROZPOČTU EÚ (NÁHRADY/INTERVENCIE) - VÝDAVKY NÁRODNÝCH ORGÁNOV - INÉ || || || 5.1 || PRÍJMY - VLASTNÉ ZDROJE EÚ (POPLATKY/CLÁ) - NÁRODNÉ || || || || || 2015 || 2016 || 2017 || 2018 5.0.1 || ODHADOVANÉ VÝDAVKY || 3,8 || || || 5.1.1 || ODHADOVANÉ PRÍJMY || || || || 5.2 || SPÔSOB VÝPOČTU: -------- 6.0 || MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? || ÁNO 6.1 || MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? || - 6.2 || BUDE POTREBNÝ DOPLŇUJÚCI ROZPOČET? || - 6.3 || BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV? || ÁNO POZNÁMKY: Cieľom je požiadať Medzinárodnú radu pre olivy (COI) o predĺženie platnosti súčasnej dohody, ktorej platnosť skončí 31. decembra 2014, o jeden rok. Rozpočet COI na rok 2015 sa ešte neprijal. Z dôvodu výnimočných okolností súvisiacich s predĺžením platnosti tejto dohody sa výška príspevku EÚ do rozpočtu COI odhaduje na 3,8 milióna EUR. Z tohto rozpočtového riadku sa financujú príspevky pre viaceré medzinárodné organizácie. Keď sa však prijme nová dohoda COI, budúci príspevok EÚ pre COI by mohol opäť prekročiť sumu vyčlenenú na predĺženie platnosti dohody. Celková výška rozpočtového riadku by teda mohla dosiahnuť sumu finančného plánovania na roky 2014 – 2020. [1] Ú. v. EÚ L 302, 19.11.2005, s. 47. [2] COM(2013) 646 final z 19.9.2013.